Държавен вестник, бр. 27, 2005 г., стр. 17

Б Р О Й  27
Д Ъ Р Ж А В Е Н   В Е С Т Н И К
С Т Р .  17
(3) Изискването по ал. 1 се прилага и при
наличие на нова научна информация, свързана
с повишаване на риска за човешкото здраве или
околната среда—както по време на разглежда-
не на заявлението, така и след издаване на раз-
решение за освобождаване.
(4) В случаите по ал. 1—3 министърът на
околната среда и водите въз основа на станови-
ще на комисията променя условията или спира
временно или завинаги освобождаването на
ГМО в околната среда, като посочва мотивите
за това и уведомява обществеността.
Чл. 55. (1) След освобождаването на ГМО в
околната среда лицето, получило разрешение
за това, е длъжно в сроковете, определени в него,
да уведоми министъра на околната среда и во-
дите за резултатите от освобождаването по
отношение на риска за човешкото здраве и окол-
ната среда.
(2) Информацията по ал. 1 се предоставя по
начин, определен с наредбата по чл. 45.
Чл. 56. Министърът на околната среда и
водите отнема разрешението за освобождаване
на ГМО в околната среда при допуснати нару-
шения на условията, определени с издаденото
разрешение.
Чл. 57. (1) В Министерството на околната
среда и водите се създават и поддържат в елек-
тронен вид публични регистри на:
1. издадените разрешения за освобождаване
на ГМО в околната среда;
2. площите, на които е разрешено освобож-
даването на ГМО.
(2) Регистрите по ал. 1 са част от информа-
ционната система по чл. 4, ал. 2.
(3) В регистрите се вписват обстоятелствата
и данните, определени в наредбата по чл. 45.
(4) В регистрите се вписват и промените в
данните и обстоятелствата по ал. 3.
Чл. 58. За издаване на разрешенията по този
раздел Министерството на околната среда и
водите събира такса.
Раздел III
Пускане на пазара на ГМО или комбинация
от тях като продукти или съставка на продукти
Чл. 59. (1) Пускането на пазара на ГМО или
комбинация от тях като продукти или съставка
на продукти, които не са храни или съставки на
храни по смисъла на Закона за храните, се из-
вършва само след получаване на разрешение от
министъра на земеделието и горите.
(2) Министърът на земеделието и горите
издава разрешение въз основа на писмено заяв-
ление от лице по чл. 42, което желае да пуска на
пазара ГМО или комбинация от тях като про-
дукти или съставка на продукти, и положител-
но писмено становище на комисията.
Чл. 60. (1) Заявлението по чл. 59, ал. 2 се
подава до министъра на земеделието и горите и
съдържа:
1. идентификация на заявителя:
а) име и номер на документа за самолич-
ност и постоянен адрес—за физическите лица;
б) наименование, седалище, адрес на управ-
ление и регистрация по БУЛСТАТ—за едно-
личните търговци и юридическите лица.
2. информация относно ГМО;
3. информация относно условията и начи-
ните на освобождаване на ГМО и приемащата
околна среда;
4. информация относно взаимодействията
между ГМО и околната среда;
5. информация относно наблюдението, кон-
трола, третирането на отпадъците и плановете
за спешни действия при аварии;
6. оценка на риска и заключение по раздел I
от тази глава;
7. условията, при които продуктът може да
бъде пускан на пазара, ако има такива, включи-
телно начина на употреба;
8. предложение за срока на действие на раз-
решението за пускане на пазара, който не може
да бъде по-дълъг от 5 години;
9. план за наблюдение и предложение за
неговия срок на действие;
10. предложение за начина на етикетиране
на продукта;
11. предложение за опаковане на продукта;
12. резюме на цялото досие;
13. допълнителна информация.
(2) Заявлението се подава на български език
и на английски език. То може да се подаде и по
електронен път.
(3) Към заявлението се прилага удостовере-
ние за актуално състояние на заявителя и доку-
мент за платена такса.
(4) Информацията по ал. 1, т. 2—5, изисква-
нията към плана за наблюдение по ал. 1, т. 9,
допълнителната информация по ал.1, т. 13 и
формата на заявлението се определят с наред-
бата по чл. 45.
(5) Информацията по ал. 1, т. 2—5 и т. 13
трябва да отчита разнообразието на местата в
страната за употреба на ГМО като продукти
или съставка на продукти и да включва данни
и резултати, получени от научни и развойни
освобождавания на ГМО с цел изследване на
въздействието на освобождаването върху човеш-
кото здраве и околната среда.
Чл. 61. Отделно заявление за пускане на па-
зара се изисква, когато ГМО или комбинация
от ГМО, за които вече е подадено заявление,
ще бъдат използвани за цели, различни от по-
сочените в първоначалното заявление.
Чл. 62. (1) Заявителят включва в заявлени-
ето информация или резултати от пускания
на същите ГМО или същата комбинация от
ГМО, за които е подавал заявления, или ги е
осъществил на територията на страната или
извън нея.
(2) Заявителят може да се позове на инфор-
мация или на резултати от предишни заявле-
ния на други заявители или да предостави до-